cyanic-selkie/wikianc huggingface dataset:
Dalmatiner
Beskrivelse
Pelsen til en dalmatiner skal være kort, hard, tett, glatt og glansfull. Grunnfargen er ren hvit. Dypt sorte flekker hos sortflekkete hunder, leverbrune hos brunflekkete. Flekkene skal ikke flyte sammen, men være runde, klart avgrensede og godt fordelt. De skal være 2 – 3 cm i diameter, men mindre på hodet, halen og lemmene. Tegningene på ørene godt oppbrutt, foretrekkes godt flekket.
Mankehøyde: Hannhunder: 56-61 cm., tisper: 54-59 cm
Bruksområder
Dalmatiner er nært beslektet med støvere og regnes som en hund med drivende jaktegenskaper. Luktesansen er godt utviklet og rasen har gode egenskaper som søkshund. Den regnes også som en god familiehund og vakthund. Den har dessuten egenskaper som både kjerrehund og kløvhund, men den er tynnpelset og tåler ikke godt kulde. Om vinteren kan den derfor trenge tildekking mot kulden.
Atferd
Dalmatiner er en aktiv hunderase som passer for aktive mennesker som har erfaring med hund fra før. Rasen er flokkorientert og trenger en tydelig lederstil for å bli harmonisk som familiehund. Den er normalt kjælen, tilpasningsdyktig og dressurvennlig. Rasen trenger utfordringer og daglige utløp for sin energi, uten at den derved er spesielt mosjonskrevende. Hundetypen er hurtig og utholdende. Siden pelsen ikke har underull trenger denne hunden varmedekken når det blir kaldt. Rasen regnes som en god hund for barnefamilier, men eventuelle barn bør ikke være for små.
Kai Krüger
Kai Krüger (født 4. mai 1940 i København) er en norsk professor emeritus i rettsvitenskap.
Han var ansatt ved Universitetet i Bergen fra 1973 til 2010.
Krüger ble cand.jur. ved Universitetet i Oslo i 1966 og dr.jur. samme sted i 1973 med avhandlingen Transportomlegning – særlig om deviasjon i sjøtransport. Samme år ble han utnevnt til professor ved Universitetet i Bergen og denne stillingen hadde han frem til 2010. Han var dekanus ved Det juridiske fakultet 1992–95. I 1999 var Krüger konstituert dommer i Norges Høyesterett. Krüger har vært leder og medlem av en rekke komiteer og utvalg, han var i en årrekke fast medlem av Byggebransjens Faglige Juridiske Råd og leder av Forbrukertvistutvalget fra 1978 til 1992. Han ble oppnevnt medlem i Klagenemnda for offentlige anskaffelser (KOFA) i 2003.
Bibliografi
Etter at han ble professor har han hovedsakelig arbeidet med og undervist i emnene kontraktsrett, kjøpsrett, panterett og EU-rett. Fra starten i 1994 har han vært fagredaktør i Norsk lovkommentar. Han har skrevet flere juridiske fagbøker, de viktigste er:
Han er far til musikerne Viggo Krüger og Ole Ludvig Krüger.
Madina Biktagirova
Madina Ulfatovna Biktagirova (russisk Мадина Ульфатовна Биктагирова, født 20. september 1964) er en russisk friidrettsutøver, spesialist på maraton. I EM i 1998 i Budapest tok hun sølvmedalje bak Manuela Machado. To år senere, under OL i 2000 i Sydney klarte hun femteplass.
Doping
Biktagirova kom opprinnelig på fjerdeplass i OL i 1992 i Barcelona, men ble diskvalifisert for bruk av norefedrin.
Lukk opp din hjertedør (album)
Lukk opp din hjertedør er det andre albumet til sanggruppen De Syngende Husmødre fra Ådalsbruk i Løten. Etter 50 000 solgte av deres debutalbum, ga de ut oppfølgeren sommeren 1979. Denne solgte også over 50 000 eksemplarer, men kvalifiserte bare til en 20.-plass på VG-lista i én uke. Platen ble distribuert utenfor butikkene som registrerte salg over disk. Også på denne platen har De Syngende Husmødre både arrangert visene selv, så vel som at det trakterer alle instrumenter, og platen er skapt over samme lest som den første. Foruten tittelsporet er kjente og kjære slagere som «Avskjedstoner», «Nordlandsnetter» og «Hele uken alene».
Kesha
Kesha Rose Sebert (født 1. mars 1987), bedre kjent som Kesha (tidligere stilisert som Ke$ha), er en amerikansk sanger, rapper og låtskriver. I 2005, i en alder av 18, ble Kesha signert til produsent Dr. Luke sitt plateselskap, Kemosabe Entertainment. Hennes gjennombrudd kom tidlig i 2009 etter å dukke opp på refrenget til rapperen Flo Ridas nummer én singel, «Right Round».
Hennes debutalbum, Animal, og hennes første utvidet play, Cannibal, ble utgitt i 2010. Keshas musikk og ”image” førte henne til umiddelbar kommersiell suksess, med Animal som debuterte som nummer én i USA på billboard top 200 albumer. Hun har også oppnådd tre nummer én-singler, «Tik Tok» og «We R Who We R», «Timber» og en rekke topp ti hits fra albumet Animal og Cannibal. Samtidig fortsatte hun å skrive sanger for andre artister, blant annet «Till the World Ends» for Britney Spears som ble en nummer én hit. Warrior, hennes andre studioalbum, ble utgitt i desember 2012, som ga Kesha hennes åttende topp ti hit med «Die Young». «Tik Tok» er blant de mest solgte digitale singler i historien og har solgt over 15 millioner enheter internasjonalt.
Vildrosen
«Vildrosen» er en slager fra 1954. Slageren er flere ganger innspilt på plate i Norge. Det er Juul Hansen som har oversatt denne teksten til norsk.
Kesha
Oppvekst
Kesha er født og oppvokst i Nashville, Tennessee. Hun har drevet med musikk hele livet. Da hun var 13 år deltok hun og to av vennene hennes på en talentkonkurranse der de framførte «Karma Police».
Vildrosen
Teksten
da hun så en staselig jeger over engen kom. Han brøt av en nyperose som han piken ga, med et dypt ærbødig bukk og med et smil han sa: o skjønne rose ta deg nu i akt, jeg plukker roser og gir til deg, men hjertet vil jeg at du skal gi til meg.
Kesha
Oppvekst
I 2001 var hun med på en band camp i Tennessee ved Franklin high school. Da Sebert var 17 år sluttet hun på skolen og flyttet til Los Angeles for å satse på musikk.
Sam Houston
Samuel Houston (født 2. mars 1793 i Rockbridge County i Virginia i USA, død 26. juli 1863 i Huntsville i Texas) var en amerikansk politiker, general og president i Republikken Texas.
Bakgrunn
Houston var sønn til major Samuel Houston og Elizabeth Paxton, som ett av ni barn. Hans far var medlem av Morgan's Rifle Brigade under den amerikanske uavhengighetskrigen.
Slaget ved Fort Alamo
Houston var ikke til stede da meksikanerne tok Fort Alamo. Hans taktikk etter slaget var å trekke seg lenger og lenger tilbake, slik at den meksikanske generalen Antonio López de Santa Anna skulle finne sitt Waterloo. Denne taktikken fungerte til slutt, og selv om taktikken møtte stor kritikk da den sto på, ble Houston mer populær da den senere viste seg vellykket.
Slaget ved San Jacinto
21. mars 1836 beseiret Republikken Texas' styrker, under ledelse av general Houston, meksikanerne i slaget ved San Jacinto. Dette avsluttet krigen mellom Texas og Mexico, og sikret uavhengigheten til den nye republikken.
President i Republikken Texas
Houston ble valgt til president i Republikken Texas to ganger, første gang 5. september 1836. Han var president fra 22. oktober 1836 til 10. desember 1838 og andre gangen fra 12. desember 1841 til 9. desember 1844.
Senator i USA
Etter at Texas ble en av USAs delstater i 1845, ble han valgt inn i senatet. Han var senator i tretten år, fra 21. februar 1846 til 4. mars 1859.
Ekteskap
Den 9. mai 1840 giftet han seg med Margaret Moffette Lea i Marion i Alabama. Sammen fikk de åtte barn.
Siste år
Han trakk seg tilbake i 1862 til sin gård i Huntsville. I 1863 døde han stille hjemme, med hustruen ved sin side. Hans siste ord var ''Texas. Texas. Margaret.''
På hans gravstein står følgende inskripsjon:
Juan Melendez
Juan Roberto Melendez-Colon (født 1951) er en amerikansk menneskerettsaktivist som i 1984 ble fengslet og dømt til døden for en forbrytelse han ikke hadde begått. Han ble frikjent og løslatt nesten 18 år senere.
Karl Arne Utgård
Karl Arne Utgård (født 6. mars 1951 i Sykkylven) er en norsk jurist og tidligere høyesterettsdommer.
Juan Melendez
Melendez ble født i Brooklyn, New York, men oppvokst på Puerto Rico. Han returnerte til fastlandet da han var 17. I 1984 ble arrestert og dømt til døden for drap. Han satt nesten 18 år på dødscelle før han ble frikjent og løslatt i 2002, da politiet tok den rette personen. Melendez jobbet iherdig for å bevise sin uskyld i den perioden han satt på dødscella, men det var først i 2001 at arbeidet hans førte frem. En advokat som jobbet med saken hans fant en eske som inneholdt en kassett med tilståelsen til den ekte drapsmannen, og de klarte å finne 20 vitner som underbygget tilståelsen. Ved nærmere undersøkelser ble det også funnet tekniske bevis mot denne personen, som det viste seg var en politityster.
Karl Arne Utgård
Han tok juridisk embetseksamen ved Universitetet i Oslo i 1976. Han har tidligere jobbet som advokat hos Regjeringsadvokaten og som privatpraktiserende advokat på Hamar før han ble utnevnt til høyesterettsdommer i 1999.
Juan Melendez
Melendes har etter sin frigivelse reist rundt, både i USA og Europa og fortalt om sine opplevelser som uskyldig dømt. Han er også en talsmann mot bruk av dødsstraff og har stiftet organisasjonen Juan Melendez Voices United for Justice Project. Hun har under intervju sagt at «Jeg ble ikke satt fri på grunn av systemet. Jeg ble satt fri på tross av systemet».
Chlidanotinae
Chlidanotinae er en delgruppe av viklere (Tortricidae).
Karl Arne Utgård
Utgård er den første faste dommeren i Høyesterett som skriver på nynorsk. Han har vært en foregangsmann for bruk av nynorsk i jussen og har gitt ut en egen juridisk og administrativ ordliste på nynorsk. For sitt arbeid fikk han prisen «Årets nynorskbrukar» fra Nynorsk kultursentrum i 2000.
Juan Melendez
I forbindelse med en kampanjetur til Europa i 2006 besøkte han Norge hvor han var gjest Fredrik Skavlans talkshow Først & sist.
Karl Arne Utgård
Han var i perioden 2005 til 2013 styreleder for Domstoladministrasjonen ved siden av stillingen som dommer i Høyesterett.
Botswanas bank
Botswanas bank (tswana: Banka ya Botswana, eng: Bank of Botswana) er sentralbanken i Botswana.
Botswana innledet forhandlinger med Sør-Afrika I 1972, om et pengepolitisk samarbeide. Dette samarbeidet endte opp i en pengeunion; Rand Monetary Area (RMA). Botswanas første president, Seretse Khama besluttet imidlertid i 1974 at Botswana skulle trekke seg fra RMA, og heller drive en selvstendig penge- og valutapolitikk.
1. juli 1975 ble loven om Banka ya Botswana vedtatt, og de måtte samtidig løse en del viktige politiske spørsmål rundt etableringen av en egen sentralbank og egen valuta (Pula, introdusert 23. august 1976). De viktigste avklaringene de måtte gjennom var karakteristikaene ved egen valuta, valg av valutaregime, innenlandsk rentepolitikk og prinsippene for en innenlands finansnæring.
Pr juni 2022 er sentralbanksjefen Moses Dinekere Pelaelo, han tok over etter Linah Mohohlo 21. oktober 2016.
Sentralbanken har som overordnet mål å bidra til sunne økonomiske og finansielle forhold i Botswana, og har følgende hovedmål:
Stefano Garzelli
Stefano Garzelli (født 16. juli 1973) er en italiensk landeveissyklist. Høydepunktet i karrieren hans kom i 2000 da han vant Giro d'Italia i tett konkurranse med Gilberto Simoni og Fransesco Casagrande.
Aksiom
Et aksiom (gresk: ἀξίωμα, aksioma, «grunnsetning») er en grunnsetning som aksepteres uten bevis, enten den er allment akseptert eller den er selvinnlysende sann. I epistemologien (læren om viten) står for eksempel kausalitetsaksiomet som et eksempel på et slik aksiom, likefullt representerer aksiomet og dens unntaksmessige rolle i vitenskapelig og normativ tenkning som en av filosofiens største utfordringer. I matematikken har aksiomets rolle blitt nær sagt utradert, mye takket være Kurt Gödels teorem. Gödels første ufullstendighetsteorem viser at «ethvert konsistent formalt system - F - innenfor hvilket en viss mengde elementær aritmetikk kan bli utført er ufullstendig; m.a.o. det vil alltid være påstander i språket F som hverken kan bevises eller avvises innenfor rammene av F.» (Raatikainen 2015).
En natt i Moskva (album)
En natt i Moskva er et musikkalbum med Jan Høiland, utgitt i 1971.
Aksiom
Aksiomets filosofiske verdi
Det å oppnå en garantert sann konklusjon i et deduktivt argument krever både at argumentet er gyldig og at premissene er sanne. Men prosedyren for å bestemme at premisset er sant er mye mindre presist enn prosedyren for å bestemme at argumentet er gyldig.
På grunn av denne upresisheten er aksiomet nyttig som filosofisk redskap. Aksiomet er et utsagn som opptrer som en spesiell type premiss i et bestemt rasjonelt system. Aksiomatiske system ble først formalisert av den greske matematikeren Euklid av Alexandria i hans berømte verk Elementer (300 f.Kr.).
Tradisjonelt har gyldigheten av det aksiomatiske systemet blitt avgjort av om det har konsistens. Det innebærer at de logiske systemene som følger av aksiomene ikke skulle kunne inneholde selvmotsigelser, hverken tydelige direkte selvmotsigelser, og mindre åpenbare motsigelser som det kan være vanskelig å oppfatte.
«Ingen ren logikk»
I moderne, rettere sagt post-modernistisk tenkning, har den aksiomatiske tenkningen blitt utfordret vesentlig, og blir i stadig videre kretser ansett som en ideologisk betinget forestillingen. Et «problem» ved denne postmoderne erfaringen er at ingen tenkning, metode eller formalsystem kan anses upåvirkelige av politiske og sosiale forståelsesrammer, eller libidinale føringer. Uten aksiomer og troverdige «rene» formalsystemer (ikke engang matematikken) får man tilsynelatende problemer med å forsvare enhver universell orientering. Dette blir av kulturhistorikere og kunstnere gjerne referert til som «den postmodernistiske hengemyra».
Aksiomatikken framstår som et av de mest vesentlige ankepunkter holdt fram av den toneangivende filosof-duoen Gilles Deleuze og Felix Guattari gjennom deres oppgjør med det rådende samfunnsmaskineriet: «Endelig er aksiomatikken ikke vitenskapens fortropp, men snarere dens stoppunkt, en gjenopprettelse av en orden som forhindrer de matematiske og fysiske, avkodede semiotiske strømmer i å flykte i alle retninger. De store aksiomatikere er vitenskapens statsmenn som stanser de fluktlinjer som er så hyppige i matematikken; som foregir å innføre et nytt neksum, om det så bare er midlertidig; og som skaper en offisiell politikk for vitenskapen. Det er dem som har arvet den teorematiske forståelsen av geometrien. Når intuisjonismen [jf. matematikerne Brouwer, Heyting, Griss, Bouligand] stilte seg i motsetning til aksiomatikken var det ikke kun for intuisjonens, konstruksjonens og skapelsens skyld - det skyldtes også en problemkalkyle, en problematisk forståelse av vitenskapen som ikke var mindre abstrakt, men som medførte en helt annen abstrakt maskin som arbeidet i det ubestemmelige og i det flyktige. Det er aksiomatikkens reelle egenskaper som fører oss til å si at kapitalismen og den aktuelle politikk bokstavelig talt er en aksiomatikk.»
Movin’ On
Movin' On er et musikkalbum med New Jordal Swingers, utgitt den 26. mars 1984. Albumet lå fem uker på VG-lista og endte med 5.-plass som beste plassering.
Take a Chance on Me
«Take a Chance on Me» er en sang som ble utgitt av den svenske popgruppen ABBA 12. desember 1977 på deres femte album, The Album. Det var andre singel som ble utgitt fra albumet, og sangen er også inkludert på diverse ABBA samlealbum, eksempelvis ABBA Gold: Greatest Hits. B-siden har sangen «I Wonder (Departure)».
Agnetha Fältskog og Anni-Frid Lyngstad synger sammen, mens Fältskog tar enkelte høye soprantonene alene. Hun tar også av seg de lavmælte og «That's all I ask of you honey» og «Come on, give me a break, will you?» alene. De gangene ABBA framførte «Take a Chance on Me»" på TV-opptredener, var en av Fältskogs oppgaver å se med forføreriske øyne inn i TV-kamera når hun mimet (eventuelt sang etter playback) disse to setningene.
Björn Ulvaeus og Benny Andersson synger «take-a-chance-take-a-ch-a-chance-chance» rytmen med sporadiske kor-sekvenser som eksempelvis «aaa-aaah» og «gonna get you».
Arbeidstittelen på «Take a Chance on Me» var «Billy Boy». Sangen ble både skrevet og innspilt i 1977. Sangens rytme («take-a-chance-take-a-chance-take-a-ch-a-chance-chance») stammet fra joggeturene til Ulvaeus der han hadde det med å puste «tch-a-ch» mens han løp.
En versjon fra en konsert i 1979 ble først utgitt som B-side til «I Have a Dream» i desember 1979. Versjonen går litt kjappere enn studioutgaven. En av damene sier «Thank you – you are fantastic» før sangen starter opp. Den ble også utgitt som bonusspor på 30-års utgaven av The Album. Samme versjon (uten «Thank you – you are fantastic») ble sluppet på ABBA Live i 1986.
Coverversjoner
Erasure hadde en coverversjon av sangen på deres Abba-esque EP fra 1992, og A-Teens hadde sangen på debutalbumet The ABBA Generation. Andre versjon er blitt innspilt av blant andre Alvin and the Chipmunks, Abbacadabra, Euphorica, Pamela McNeill, The Black Sweden, Brighouse and Rastrick Brass Band og Nils Landgren.
Andrimne Forlag
Andrimne forlag har hovedfokus på kommunikasjon innen kultur- og matkulturfeltet. De gir ut bøker og tidsskrifter og leverer andre kommunikasjonsløsninger innen denne nisjen. Selskapet ble etablert i 2001, og dets ambisjon er å bli Norges ledende innen kommunikasjon av norsk matkultur.
Forlaget har tre forretningsområder: - Magasiner - Bøker - Markedskommunikasjon
Hjuksebø-ulykken
Hjuksebø-ulykken inntraff den 15. november 1950 klokken 10.50.33, da nordgående ekspresstog (Et 72, Sørlandsekspressen) fra Kristiansand kolliderte med to løpske godsvogner ved km 139,53 mellom Holtsås og Hjuksebø stasjoner i Telemark fylke. Ekspesstoget ble fremført med et motorvognsett av type 66 (populært kalt Lyntog).
Ekspresstogets styrevogn som gikk lengst nord i togsettet ble totalødelagt i ulykken. Det var totalt 20 passasjerer i denne vognen da sammenstøtet inntraff, og elleve av passasjerene samt lokomotivføreren omkom umiddelbart. Åtte passasjerer var hardt skadet, og to av disse døde senere av skadene. Det totale antallet omkomne etter ulykken var altså 14 personer.
Årsaken til ulykken var at det foregikk skifting på Hjuksebø stasjon. Skiftelokomotivet kjørte inntil en rekke godsvogner lastet med tømmer, som i strid med forskriftene ikke var innbyrdes sammenkoblet. De ytterste vognene i rekken ble dermed gitt fart mot fallet. En av de løpske vognene var lastet med impregnerte telefonstolper, noe som gjorde at ødeleggelsene på det lettbygde motorvognsettet vognene kolliderte med ble spesielt store.
Admiralitet
Admiralitetet er betegnelsen på overkommandoen i flere lands mariner. Det har samme funksjon som en generalstab, og setter politiske mål ut i livet gjennom militær planlegning og handling.
Admiralitet i Nederlandene
I tiden rundt Republikken de syv forente Nederlandene var det fem admiraliteter i landet. Zeelands i Middelburg, Frieslands i Harlingen (inntil 1645 i Dokkum), den vest-frisiske eller nordkvarterets i Hoorn og Enkhuizen, Amsterdams og Rotterdams (den siste kaltes også Admiraliteit van de Maze). Admiralitetene hadde ansvar for å utstyre og bemanne skip.
Stattholderne var både flåtenes øverstkommanderende (admiral-general) og formann for provinsenes styrer. I periodene der en provins ikke hadde en stattholder, hadde Admiralitetet stor frihet i å utnevne offiserer. Utnevnelse av løytnant-admiral og viseadmiral ble foretatt av Admiralitetet selv. Først i 1795 lyktes det å sentralisere Admiralitetene ved at de ble byttet ut mot en sentral komité. Alle tidligere forsøk på det samme var mislykket.
I begynnelsen ble skip leid inn eller fordret fra rederiene. Senere, i det 17. århundre, ble stadig oftere skip bygget for permanent tjeneste. Johan de Witt var en av drivkreftene bak dette.
De fleste av flåtens kommandører kom fra Holland, da denne provinsen hadde mer å si innen republikken enn de øvrige. Da Michiel de Ruyter i august 1665 ble forfremmet fra viseadmiral i Amsterdams Admiralitet til kommandør av flåten, fant dette ikke sted uten diskusjoner. Johan de Witt stod bak forfremmelsen av offiseren fra Zeeland. Dette førte også senere til flere diskusjoner blant kommandantene, blant annet Cornelis Tromp. Johan Evertsen fra Zeeland ble passert i 1654, noe som også antas å ha sin årsak i at han var meget pro-oranje.
Admiralitet i Storbritannia
Embetet Admiral of England, senere Lord Admiral og Lord High Admiral ble opprettet omkring 1400. I 1546 opprettet Henrik VIII et Council of the Marine, senere Navy Board, for å føre tilsyn med flåten, men Lord High Admiral beholdt operativ kommando. Han var en av de ni Great Officers of State.
I 1628 gjorde Karl I om embetet, slik at kontrollen gikk over til en komité, Board of the Admiralty. Embetet Lord High Admiral bestod, men var oftest ikke besatt. Frem til 1709 ble det flere ganger utnevnt en Lord High Admiral for kortere perioder, men etter det året har det bare vært ytterst få tilfeller, og den siste var den fremtidige Vilhelm IV på begynnelsen av det 19. århundre.
Medlemmer av komitéen ble kjent som Lords Commissioners of Admiralty, og var en blanding av militære, kalt Naval Lords eller Sea Lords og sivile, gjerne politikere. Lederen fikk tittelen First Lord of the Admiralty, og var medlem av regjeringen.
Siden 1806 har First Lord of the Admiralty alltid vært sivil, mens øverstkommanderende for marinen fikk den nye tittelen First Sea Lord. I 1831 ble Navy Board avskaffet, og dets oppgaver ble underlagt Admiralitetet.
Admiralitetet ble i 1964 innlemmet i Ministry of Defence sammen med War Office og Air Ministry. Innenfor departementet er disse delt i tre komitéer, Admiralty Board, Army Board og Air Force Board, som alle ledes av ''forsvarsministeren.
Admiralitet i Tyskland
I Tyskland ble det første gang i 1853 opprettet et admiralitet for den prøyssiske marine. Den første sjefen for Admiralitetet var den daværende statsministeren Manteuffel. I 1859 ble Admiralitetet oppløst, og delt i Marineforvaltningen og Marineoverkommandoen.
Etter rikssamlingen ble det i 1872 opprettet et nytt keiserlig admiralitet for Den keiserlige marine. Admiralitetet hadde sammen med Marineministeriet ansvaret for å lede marinen. Etter at Vilhelm II tiltrådte som keiser i 1888 ble Admiralitetet igjen oppløst, og delt i Marineoverkommandoen og Riksmarinekontoret. Mellom 1914 og 1918 ble så Admiralitetet gjenopprettet, som erstatning for det oppløste Riksmarineministeriet.
I dag er admiralitetsoppgavene lagt til Flåtekommandoen.
Admiralty (disambiguation) 海軍本部 (イギリス) Admiralicja Адмиралтейство
Underkjølte vanndråper
Underkjølte vanndråper er dråper eller vannmolekyl som ikke har frosset til is, selv om temperaturen i dråpene er under 0 °C. Slike vanndråper kan eksistere i temperaturer så lave som -40 °C, så lenge de ikke inneholder frysekjerner. En frysekjerne kan være saltpartikler, ispartikler eller aerosoler. Underkjølte vanndråper vil momentant fryse til is hvis de kommer i kontakt med faste legemer, og kan derfor skape store problemer for fly som flyr gjennom skyer med slike dråper. Hagl kan dannes når underkjølte vanndråper treffer bakken og fryser momentant til is. Regndråper som fryser til små iskuler mens de faller gjennom luften kalles isregn. Mens isregn kan dannes fra alle skyer, dannes ekte hagl bare i tordenskyer. Hagl dannes når dråper sirkuleres i oppvindområder gjennom luftlag med skiftende temperatur fuktighet slik at det bygges opp forskjellige istyper. I luftlag med mange underkjølte vanndråper dannes det lag med klaris, mens det i kaldere deler av skyen med færre og mindre vanndråper skjer tilfrysingen så raskt at luftboble blir innestengt og danner matt rimis. I tillegg kan underkjølte vanndråper føre til underkjølt regn. Forutsetning for underkjølt regn er at vannet er rent og ikke blir utsatt for vibrasjoner, noe som kan forekomme for svevende vanndråper. Når underkjølt regn treffer en gjenstand (for eksempel en flyving) eller bakken blir regnet momentant omdannet til is. Underkjøling kan oppstå ved at yr eller regn faller gjennom et kaldt sjikt i atmosfæren. Når en varmfront møter en kaldfront presses den varme luften som regel opp over en kile av kaldluft og luften avkjøles når den stiger, dermed dannes skyer og regn som faller gjennom den kalde luften under. I tilfeller der det er temperaturinversjoner på bakken i et område der en varmfront nærmer seg, kan underkjølt regn skape svært glatte veier. Dette er et problem som i Norge innimellom oppstår om vinteren i innlandet.
Théodore Edme Mionnet
Théodore Edme Mionnet (født 9. februar 1770 i Paris, død samme sted 5. mai 1842) var en fransk numismatiker.
Michael Reusch
Michael Reusch (født 3. februar 1914 i Rothrist, død 6. april 1989) var en sveitsisk turner.
I neste OL, i 1948, fikk han 3 medaljer; sølv i lagkampen og gull i skranke og sølv i ringer individuelt. Denne gangen fikk han 18.-plass individuelt.
Biz Markie
Marcel Theo Hall, kjent som Biz Markie, (født 8. april 1964, død 16. juli 2021 ) var en amerikansk rapper, produsent og komiker.
Michael Reusch
I VM-sammenheng har han fem medaljer fra VM i 1938; sølv i lagkampen, og tre gull og et sølv individuelt.
ʻAna Poʻuhila
ʻAna Poʻuhila (født 18. oktober 1979) er en tongansk friidrettsutøver, som konkurrerer i kulestøt. Hun representerte Tonga under Sommer-OL 2008, der hun ble nummer 32.
Jim og Bill fra Sørumsand
«Jim og Bill fra Sørumsand» er en norsk slager fra 1940-1950-tallet. På plateetikettene står det bare «Trad», og det opplyses ikke om hvem som har laget den, men det er nok en «nyere» slager. Teksten ble skrevet av Erik Diesen.
Sangen er blitt spilt inn på flere plater opp igjennom årene i Norge, bl.a. av:
Teksten
fikk imponert med all slags triks sitt barnslige klientell. Slutt å importere slikt no cowboy-tull, vi ser ikke sjøen for bare vann, gutta bort i Texas er jo rene null mot Jim og Bill fra Sørumsand. Er ikke hesten like bra på pærien som på Ås og Hadeland, og tror du noen cowboy er mer hjulbente enn Jim og Bill fra Sørumsand. til svingen ned ved Meieri som onde makter var løs. Slutt og skryt av sheriffen og Jacksons bar er ikke lensmann likedan, og er ikke hver en jente like søt og rar mot Jim og Bill fra Sørumsand. Ta en titt og hils på oss i full mundur med overall og melkespann, og Betomix bevilge seg en studietur mot Jim og Bill fra Sørumsand.
Ladder 49
Ladder 49 er en amerikansk film fra 2004, om den heroiske innsatsen til brannmannen Jack Morrison fra Baltimore, som en fanget inne i en lagerbygning og hans historie før han kom dit.
Filmen er en feiring av brannmenn og deres yrke, og livet som følger med. Filmen ble regissert av Jay Russell.
Handling
Brannmann Jack Morrison (spilt av Joaquin Phoenix) som redder en manns liv i en massiv brann i en 20 etasjer høy bygning i Baltimore, Maryland. Imidlertid faller Jack gjennom flere etasjer, og skader beinet alvorlig. Historien følger deretter innsatsen til de andre brannmennene fra enheten hans, Ladder Company 49, ledet av nestleder Mike Kennedy (spilt av John Travolta) Jacks mentor, i håp om å redde ham i tide.
Ispedd den nåværende redningsinnsatsen, er det også en rekke tilbakeblikk som viser hvordan Jack ble med i brannvesenet, hans aller første møte (ved et supermarked) med kvinnen som til slutt skulle bli hans kone (spilt av Jacinda Barrett) forholdet til barna hans, samt livet hans som brannmann, og forholdet til hans kollegaer.
Priser
Filmen har fått priser som :Teen Choice Awards og BMI Film Music Award.
Henry Macintosh
Henry Maitland Macintosh (født 10. juni 1892 i Kelso, død 26. juli 1918) var en skotsk friidrettsutøver.
Macintosh ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Macintosh løp andre etappen. De tre andre på det britiske gull-laget var David Jacobs, Victor d'Arcy og William Applegarth.
Macintosh deltok også på 100 og 200 meter, men han kom ikke til finaleheatet.
Kongedømmet Polen (1025–1385)
Kongedømmet Polen (polsk Królestwo Polskie, latinsk Regnum Poloniae, ukrainsk Королівство Польське) ble den polske staten fra kroningen av den første kongen Bolesław I i 1025 til unionen med Litauen og styret undet Huset Jagello i 1385.
Det tidlig kongedømmet
Grunnlaget for utviklingen av en polsk stat ble skapt av Huset Piast, som var i førersetet siden 800-tallet. Hertug Mieszko I konverterte til kristendommen, noe som gjorde at Polen kunne bli en del av de kristne kongedømmene. I 1000, under Gniezno-kongressen, ble Polen anerkjent som en stat av Det tysk-romerske riket og Paven. I 1025 ble hertug Bolesław I den modige kronet til Konge av Polen, noe som markerte starten på det polske kongedømmet. I mange år ble derimot Polen styrt av hertuger, ikke konger.
Konge styrte landet på egen hånd, men det ble forventet at han respekterte de tradisjonelle skikkene til folket. Det var ikke lovpålagt at etterfølgerne til kongen skulle være den førstefødte. Alle sønnene til kongen eller hertugen hadde de samme rettighetene til å ta over tronen, og den som på en eller annen måte viste seg som den sterkeste tok over tronen.
Periode med splittelse
Hertug Bolesław III den skjevmunnede, som styrte fra 1102 til 1138, prøvde å få slutt på kampene mellom de forskjellige tronpretendentene ved å gi styret av Polen et mer formelt grunnlag. I testamentet sitt delte han landet sitt i fem hertugdømmet, som ble fordelt mellom sønnene hans.
For å sikre at riket ble værende som en enhet opprettet han et ansiennitetsprinsipp, der det eldste medlemmet av dynastiet skulle være storfyrste og ha makt over de andre hertugene. Storfyrsten styrte, i tillegg til riket han arvet, over et landområde som ikke ble delt. Dette var en landstripe som gikk fra nord til sør i midten av Polen med Kraków som den viktigste byen. Storfyrsten hadde også kontroll over Pommern, et len i Det tysk-romerske riket.
Siden rollen som storfyrste alltid gikk til det eldste av de fem familiemedlemmene gikk de fire andre hertugdømmene i arv på vanlig måte hos etterkommerne etter sønnene til Boleslaw.
Disse forskriftene ble raskt brutt da forskjellige hertuger prøvde å oppnå posisjonen som storfyrste, selv om de ikke var den eldste hertugen. Forskriftene som var ment å holde riket samlet, førte til at landet ble enda mer splittet og resulterte i at monarkene fikk mindre makt. Polen kom til og med under Přemyslid-kongene av Böhmen, men dynastiet døde ut før de klarte å opprette et stabilt fotfeste i Polen.
Splittelsen endte med piasthertugen Vladislav I den korte i 1306. Han samlet de forskjellige hertugdømmene i Kongedømmet Polen og i 1320 ble han kronet til konge. Sønnen hans Kasimir den store styrket den polske staten kraftig både utenriks og innenriks.
Nytt dynasti og unionen med Litauen
Kaisimir var det siste mannlige medlemmet av Huset Piast og ble etterfulgt av nevøen sin Ludvig, konge av Ungarn fra Angevine-dynastiet. Den gode perioden til monarkiet holdt fram under Ludvig.
Siden Ludvig heller ikke fikk sønner ble datteren Hedvig arvingen til det polske monarkiet.
Med Krewo-unionen giftet hun seg med Jogaila, storfyrste av Litauen, som konverterte til kristendom. Ekteskapet skapte ikke bare en familieunion mellom Polen og Litauen, men knyttet også de to landene sammen de neste fire hundre årene.
Eduardo Frei (forskningsstasjon)
Base Presidente Eduardo Frei Montalva er Chiles hovedbase i Antarktis. Den ligger på King George Island i øygruppa Sør-Shetlandsøyene, i den chilenske kommunen Antártica som er Chiles kravområde i Antarktis. Rett ved siden av Frei ligger den russiske stasjonen Bellingshausen.
I nærheten ligger også forskningsstasjonene Escudero (Chile) Great Wall (Kina), Artigas (Uruguay), King Sejong (Sør-Korea), Jubany (Argentina), Commandante Ferraz (Brasil), Arctowski (Polen) og Machu Picchu (Peru).
Historie
Stasjonen ble operativ i 1969 under navnet Centro Meteorológico Eduardo Frei etter den sittende chilenske presidenten, Eduardo Frei Montalva. På slutten av 1970-tallet bygde Chile basen Teniente Rodolfo Marsh Martin med en flystripe noen hundre meter unna. På 1990-tallet ble alle installasjonene samlet under Frei, men flystripen opprettholdt navnet Teniente Rodolfo Marsh Martin.
Fasiliteter
Den 1300 meter lang flystripen Teniente Rodolfo Marsh Martin Aerodrome betjener de mange basene i området. Den har rundt 50 interkontinentale og 150 intrakontinenetale flygninger per sesong.
Basen omfatter også boligområdet Villa Las Estrellas fra 1984 med infrastruktur som sykehus, skole, bank og dagligvarebutikk. Villa Las Estrellas har en befolkning på opp mot 150 personer om sommeren, og gjennomsnittlig 80 personer om vinteren. Totalt består basen av over 40 bygninger.
Ngumba
Ngumba eller kwasio er et nordvestlig bantuspråk i nigerkongo-familien som snakkes i Kamerun og Ekvatorial-Guinea av totalt 17 500 mennesker, hvorav 9000 bor i Kamerun og resta i Ekvatorial-Guinea. Som de fleste andre språk i Afrika sør for Sahara er det et tonespråk, og i likhet med bantuspråka og mange andre nigerkongo-språk har det et nominalklassesystem.
Brasils sentralbank
Brasils sentralbank (portugisisk: Banco Central do Brasil – BCB) er sentralbanken i Brasil.
BCB ble etablert ved lov 31. desember 1964.
Før BCB ble pengepolitikken i Brasil styrt av «SUMOC» (Superintendência da Moeda e do Crédito – Valuta- og kredittilsynet), Finansdepartementet og Banco Central do Brasil. Disse tre organene delte de klassiske sentralbankoppgavene seg imellom;
Sentralbanksjef pr juni 2022 er Roberto Campos Neto. Han overtok etter Ilan Goldfajn i februar 2019.
Bankens hovedmål er å sikre en stabil valuta (Real), og en sunn finansnæring. Inflasjonsmålet har siden 2005 vært 4,5%, og inflasjonen har ligget over dette siden 2010, men endte på under 3% i 2017.
Vestrønt
Vestrønt eller «alltungemålet» er menneskespråket i den fiktive romanen Ringenes herre av J.R.R. Tolkien. Språket er mildnet og beriket av alvisk. Opprinnelig var språket fra dem alvene kalte edain eller atani som var menneskenes fedre.
I tredje tideverv var dette morsmålet for alle skapninger i Midgard som bodde i kongerikene Arnor eller Gondor (unntatt alvene). Disse kongerikene strakk seg langs kystene fra Umbar til Forochelbukten, og videre nord til Tåkefjellene og Ephel Dúath. Vestrønt hadde også spredd seg nordover langs Anduin, i traktene vest for Floden, og opp til Sverdliljevollene.
I Drúadan i Anórien og i åsene i Dunnland levde det rester av et gammelt folk som før hadde bodd i Gondor. De snakket sine egne språk, og Rohirrim bodde i viddene i Rohan. Likevel ble vestrønt brukt som et annenspråk mellom de som holdt på sitt eget.
Addai II
Mar Addai II Shleemon Ghervargeese (født 1. august 1950 i Mosul i Irak, død 11. februar 2022 i Phoenix, Arizona ) var katolikos-patriark av Østens gamle kirke med sete i Bagdad (Irak).
Han ble ordinert til biskop av Bagdad av metropolitt Thoma Darmo i 1968 og var etterpå med på å velge Thomas Darmo til katolikos-patriark for Østens gamle kirke. Dette valget førte til en skismatisk splittelse av Østens kirke i uttalt motstand mot dennes katolikos-patriark Shimun XXIII. Da Thoma Darmo døde året etter, ble Addai i 1970 valgt til hans etterfølger som katolikos-patriark av Østens gamle kirke. Av politiske årsaker kunne han ikke ordineres før i 1972.
Siden 1976 var Dinkha IV Addais motkatolikos. Dinkha har lyktes med å forsones med deler av Østens gamle kirke, blant annet med dens indiske gren under Aprem Mooken. Mar Addai var dermed overhode for ikke mer enn ca. 54 000 tilhengere (per 1995), hovedsakelig i Irak.
Backslick
Backslick, slickhair eller glatt bakoversleik er en bakoverkjemmet, noe lengre frisyre som først og fremst bæres av gutter og menn. Frisyren kan skapes ved hjelp av for eksempel hårgelé, brylkrem, voks eller lignende. For å skape frisyren brukes en kam som dras gjennom håret. Frisyren forbindes gjerne i populærkulturen med sosser og stekare (rik, svensk overklasseungdom).
Det første Norgesfelttoget
Det første Norgesfelttoget er en benevnelse på svenskekongen Karl XIIs første felttog inn i Norge i 1716. Det andre felttoget kom i 1718. Angrepene på Norge kom i de siste årene av den store nordiske krig (også kalt elleveårskrigen). Karl XIIs to felttog mot Norge markerte slutten på den svenske stormaktens angrep på Danmark-Norge og var Sveriges siste offensiver i den store nordiske krig, som allerede var tapt. For Sverige var felttogene i 1716 og 1718 en militær svanesang. For Norge var angrepene med på å utløse en patriotisme som skulle få politiske konsekvenser. På en måte ble krigens herjinger et forløp til det som skulle skje i Norge i 1814.
Bakgrunn
Slaget ved Poltava sommeren 1709 markerte begynnelsen på slutten for den svenske stormakten. Sveriges nederlag ved Poltava fikk Danmark-Norge, under enevoldskongen Frederik IV, til å erklære krig mot Sverige den 28. oktober 1709, i håp om å gjenerobre tapte provinser. Dette var begynnelsen på den store nordiske krig. Men krigen mot svenskene trakk ut. Det svenske militærapparatet var langt fra slått. Svenskenes formidable «indelningsverk» var uten like i samtiden. Gjennom en beinhard utskrivning av soldater og militær organisering av lokale ressurser, gjorde «indelningsverket» det mulig å mobilisere og organisere nye regimenter ut av nesten ingenting. Danskekongen Frederik IV, som var en nytelsessyk og ustadig mann, ble først etter Slaget ved Gadebusch i 1712 endelig bevisst sitt ansvar som krigsherre. Likevel støtte han på vanskeligheter med sine allierte, som for eksempel tsar Peter den store. Krigen gikk nesten i stå da Karl XII kom til Stralsund i november 1714, hvor han ble i ett år.
Etter at Stralsund falt, hadde den svenske krigerkongen kommet seg til Ystad i Skåne ved juletider i 1715. Da det nye året 1716 opprant, stod nye 40 000 soldater under hans ledelse. Først ville Karl XII gå over isen til Sjælland for å ødelegge øya med den brente jords taktikk, men han ble forhindret av mirakelet i Øresund. Isen over sundet smeltet i februar det året. Kort etterpå, den 27. februar, forlot kongen sitt hovedkvarter i Ystad, uten å røpe hva bestemmelsesstedet var. Karl XII var alltid svært tilbakeholden i sin krigsplanlegging, og han fortalte sjelden andre om hensiktene sine, selv overfor dem han hadde stor tillit til. Man visste aldri sikkert hva kongen hadde tenkt, før i siste øyeblikk.
Jevgenij Pljusjtsjenko
Jevgenij Viktorovitsj Pljusjtsjenko (russisk: Евгений Викторович Плющенко; født 3. november 1982 i Dsjamku i Solnetsjnij rajon i Khabarovsk kraj i Sovjetunionen) er en russisk kunstløper.
Det første Norgesfelttoget
Bakgrunn
Den store nordiske krig var allerede tapt for svenskene. Russerne hadde lagt under seg de svenske besittelsene i Baltikum og hadde mesteparten av Finland under militær kontroll. De var nesten uangripelige med sin store galeiflåte. De allierte, med Danmark-Norge i spissen, hadde lagt under seg de svenske besittelsene i Nord-Tyskland, og hadde dessuten gitt bort deler av besittelsene, for i første omgang å få Hannover og Preussen med i alliansen. Storbritannia, som var lei av Karl XIIs tankeløse politikk og kaperfart, og hans motvilje mot å slutte fred, sto også mot svenskene. Karl XII kjempet for å bevare Sverige som en stormakt og ville ikke slutte fred fordi det ville bety at Sverige måtte avstå betydelige territorier. Men før eller senere måtte krigen ta slutt, og den aggressive krigerkongen ønsket å styrke sin stilling ved fredsforhandlingene ved en militær seier og eventuelt okkupasjon av fiendtlig land. Han mente at Danmark-Norge utgjorde det svakeste leddet i alliansen mot Sverige, og han ville derfor slå ut dette kongeriket først.
Jevgenij Pljusjtsjenko
Han har vunnet fire OL-medaljer; gull i 2006, gull i lagkonkurransen 2014, sølv i 2002 og 2010. Han har vunnet VM tre ganger (2001, 2003, 2004), EM syv ganger, det russiske mesterskapet ti ganger og Grand Prix-finalen fire ganger. Han siste store mesterskap var Vinter-OL 2014 hjemme i russiske Sotsji, men han ble tvunget til å avbryte konkurransen på grunn av sterke ryggsmerter. Beslutningen om å avbryte konkurransen ble sterkt kritisert i Russland.
Det første Norgesfelttoget
Bakgrunn
Norge var angrepsmålet fordi Karl XII håpet å presse Danmark-Norge ut av krigen.
Jevgenij Pljusjtsjenko
Under Eurovision Song Contest 2008 deltok Pljusjtsjenko, sammen med fiolinisten Edvin Marton, som en del av sceneshowet til russiske Dima Bilan som vant med sangen «Believe». Sangen vant konkurransen.
Det første Norgesfelttoget
Krigsplanen
Den 8. mars 1716 stod Karl XII ved Östervallskog i Värmland på den islagte Settensjøen med 3000 mann. Uker i forveien hadde svenskene samlet tropper, forsyninger og krigsmateriell i lagre og magasiner. Slik ble nordmennene varslet om forberedelserne til et angrep på Sør-Norge.
Kongens plan var enkel og litt dristig, men karakteristisk for Karl XII. I stedet for et tradisjonelt felttog, eller en invasjon med store styrker, ville Karl XII gjennomføre et stort strategisk raid med mindre styrker, som skulle slå seg gjennom det norske forsvaret, besette hovedstaden Christiania og skape så stor uorden i det norske forsvaret at svenskene kunne gå løs på de tilgrensende områdene etterpå. Fra Värmland ville Karl XII personlig lede fremstøtet med 3000 mann over Høland til Fet, nord for Øyeren, for så å ta landeveien til Christiania over Lørenskog. Fra grensen mot Dalsland, Holmekil 25 km øst for Halden, skulle generalløytnant Carl Gustav Mörner med 4 000 mann rykke forbi Fredriksten festning og Fredrikstad og innta Moss, en by med havn mot Oslofjorden. Fra nord og fra sør skulle de to kolonnene angripe og ta Christiania i en knipetangsmanøver.
Krigsplanen var ventet å ha fordel av vinterforholdene – islagte vannveier, og landeveier som var faste og egnet for rask fremrykking. Men det betydde også at det ikke var mulig å ta med seg tungt materiell og utstyr for lengre tids opphold eller for beleiring. Feltkanonene de førte med seg var ikke av den sorten som dugde mot befestninger. I virkeligheten var altså de to svenske kolonnene svakt utstyrt. For å bøte på dette ville Karl XII sikre forsyningsveiene med en sikringsgruppe fra sør under general Christian Ludvig Ascheberg, og i tillegg få fram en transportflåte med beleiringstren, inkludert kanon- og morterskyts (artilleri).
Det norske forsvaret var spredt, med under 10 000 mann. Styrkene sto under ledelse av den erfarne og forsiktige generalløytnant Barthold Heinrich von Lützow. Han rådet over 1800 soldater ved Fredrikstad og Halden i sør, 1300 soldater omkring Høland, 2000 i Vinger omkring Kongsvinger i grensestrøkene, 2000 i Christiania, og 2000 menn fordelt i festninger og skanser. 4500 norske soldater befant seg i Danmark.
Karl XIIs felttog
Etter å ha krysset grensen ved Settensjøen dro kongen med sin avdeling til Kongstorp, et viktig pass mot innlandet av Østlandet. Han tok passet i besittelse og kom over forlegningen på Høland. Der kom det til et sammenstøt med oberst Kruse under trefningen i Høland. Etter å ha knust all motstand der lå veien åpen for svenskene. Men vinteren var allerede snørik, og det var tungt å ta seg fram på hest og til fots. En plutselig og voldsom snøstorm gjorde at Karl XII og hans hærgruppe ble sittende værfast i tre dager.
Lützow, som hadde en etterretningstjeneste med skiløperne som meget raskt kunne bringe etterretninger og feltrapporter til hovedkvarteret, ble snart varslet om angrepet på Høland. Han ga ordre om full tilbaketrekning over Glomma til Christiania. Med tre verdifulle dager på seg, mens svenskene lå værfast, kunne de norske styrkene trekke seg vestover i god orden og reorganisere seg i de to viktige skansene ved Gjelleråsen og Bakåsen, som stengte veiene fra Lørenskog og Skedsmo. I mellomtiden samlet de norske styrkene i sør seg i festningsbyen Fredrikstad og i den befestede byen Halden.
Den 12. mars gjenopptok Karl XII marsjen i all hast. Han visste at nordmennene forlengst var varslet og at de tre tapte dagene kunne ha kostet ham det overraskelsesmomentet som sto helt sentralt i krigsplanen. Han måtte ta seg gjennom passene ved Bakåsen og Gjelleråsen. Det kuperte terrenget rundt, og mye snø, forhindret angriperne fra å velge andre ruter, dersom de skulle oppnå en rask framrykking. Svenskekongen forsøkte seg først med et angrep på Bakås skanse, trefningen ved Bakåsen, men ble slått tilbake. Etter å ha sett nærmere på de sterke forskansningene, innså han at et frontalangrep ville bli for vanskelig og kreve for mange menneskeliv.
Karl XII innså også at knipetangsmanøvren hans var mislykket. Et samlet angrep mot Christiania var nå eneste realistiske mulighet. Den 16. mars 1716 brøt den svenske hærgruppen opp, gikk ned på isen på Øyeren og marsjerte sørover til Spydeberg. To dager senere nådde den tettstedet Hølen, like nord for Moss, som Mørner hadde erobret uten motstand. I Moss ble Karl XII nødt til å etterlate mange utmattede og syke soldater som hadde slitt seg ut i den dype sneen, under streng kulde og med lite mat.
Den samlede svenske hæren på under 7000 mann rykket nå nordover langs Frederikshaldske Kongevei. De nådde Ås den 20. mars. I Ås fikk Karl XII vite at veien på landsiden var sperret med forhugninger, barrikader av tømmer og trær. Derfor gikk han i stedet over isen på Bunnefjorden. Dagen etter kunne svenskene se konturen av den truende Akershus festning og Christiania by like bak.
Christianias fall
De første kanondrønnene fra festningen hørtes ved middagstid den 21. mars. Isen brast for norske kanonkuler i og foran de svenske kolonnene ved Ekebergåsen. Det var ikke mulig å fortsette over isen under så sterk beskytning. Derfor marsjerte svenskene inn bak Bleikøya, Hovedøya og Nakholmen, som beskyttet dem mot artilleriilden. De gikk i land på Bygdøy. Om kvelden gikk en fortropp over Frognerkilen til Gamle Aker kirke. Derfra oppdaget de at byen var forlatt. Den 22. mars ble Christiania uten motstand okkupert av Karl XII og beleiringen av Akershus festning kunne begynne.
Beleiringen av Akershus festning gikk dårlig for svenskene. De oppdaget at festningen simpelthen var for sterk for en hær uten beleiringsartilleri. Karl XII kunne ikke forlate byen for å ta opp forfølgelsen av de norske styrkene. Et fremstøt med 600 rytterne under trefningen ved Gjellebekk ble slått tilbake den 23. mars. Kongen innså at et frontalangrep på en så sterk stilling med Akershus festning i ryggen, var altfor farefullt. Denne sterke stillingen måtte omgås. En dårlig nyhet kom fra sør; general Ascheberg og hans fåtallige styrker maktet ikke å beskytte Svinesund, og norske soldater på streiftog ødela materiellet som var samlet der for bygging av en flytebro, som skulle brukes for å ilandsette artilleriet. Det skulle komme med en transportflåte fra Göteborg. Beleiringsartilleriet kunne ikke transporteres på de bløte og sølete landeveiene, og når isen brøt opp, ville Oslofjorden være sperret for den svenske transportflåten fra Göteborg.